Vojenský obvod

Vojenský obvod je územie stanovené vládou, kde správu vykonáva rezort obrany.. Zdroj:  V právnom poriadku Slovenskej republiky (SR) sa ním rozumie územný a správny celok slúžiaci na zabezpečenie úloh obrany štátu.§ 2 ods. 1 zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov (ďalej len „zákon o vojenských obvodoch“) Zriaďovanie, zmeny, rušenie vojenských obvodov, ich správu, právne pomery k nehnuteľnostiam a pobyt na ich území upravuje zákon Národnej rady SR č. 281/1997 Z. z. o vojenských obvodoch v znení neskorších predpisov.§ 1 zákona o vojenských obvodoch

Územie vojenského obvodu tvorí jeho katastrálne územie alebo súhrn katastrálnych území, ak sa vojenský obvod delí na časti, ktoré majú vlastné katastrálne územie. Nehnuteľnosti a práva k nim a právo k vodám na území vojenského obvodu môžu byť iba vo vlastníctve štátu.§ 5 ods. 1 zákona o vojenských obvodoch Na území vojenského obvodu Ministerstvo obrany SR (MO SR) okrem úloh na zabezpečenie obrany štátu plní aj úlohy štátnej správy, obce a okresného úradu na úseku katastra nehnuteľností.§ 8 ods. 1 zákona o vojenských obvodoch Na vstup na územie vojenského obvodu sa vyžaduje povolenie, ktoré vydáva MO SR.§ 9 zákona o vojenských obvodoch

Na území Slovenska sú tri vojenské obvody, v ktorých sú zriadené tieto vojenské výcvikové priestory (VVP): 
 vojenský obvod Záhorie má VVP Záhorie, VVP Kuchyňa a VVP Turecký Vrch,Nariadenie vlády SR č. 410/2000 Z. z. o zmene hraníc Vojenského obvodu Záhorie v znení neskorších predpisov
 vojenský obvod Lešť je územne totožný s VVP Lešť,Nariadenie vlády SR č. 157/2006 Z. z. o zmene hraníc Vojenského obvodu Lešť a Vojenského obvodu Valaškovce v znení neskorších predpisov
 vojenský obvod Valaškovce je územne totožný s VVP Kamenica nad Cirochou.

Vojenské obvody sú majetkovoprávne vyrovnané.

 Zaniknuté vojenské obvody 
 Javorina, okres Kežmarok (19532010)

 Referencie